钦定古今图书集成/理学汇编/学行典/第209卷 > 陈弘志
## 钦定古今图书集成/理学汇编/学行典/第209卷 > 陈弘志

按《富阳县志》：“陈弘志，字君任，号玉笥，良栋曾孙，博施
子也。生而颖异，甫能言，诗书成诵。七岁失怙，居丧哀
毁若成人，乡里咸异之。年十五，补弟子员。博学强记，
行文以古人为法。母病，终夜露祷，其妻施氏亦割股
和药以进，病遂愈。抚幼弟成立。后析爨，志仅割居之
半，而以其产悉推与弟。年六十四卒。”